Petrus Groza

Petrus Groza (natus Băciae die 7 Decembris 1884; mortuus Bucarestae die 7 Ianuarii 1958) fuit causidicus et politicus Dacoromanus. Ab anno 1947 usque ad annum 1952 fuit Primus minister Romaniae. A die 12 Iunii 1952 ad mortem Rei Publicae Popularis Romaniae Praeses honoris causa (Preşedinte onorific al Statului) erat.

 Vita 
Annis 1903 - 1907 Berolini, Budapestini atque Lipsiae oeconomiae et iurisprudentiae studebat. Ab anno 1911 causidicus Sargetiae operam dedit. Annis 1914 - 1918 miles Primo Bello Mundano interfuit. Anno 1918 pro unione Transsilvaniae cum Romania nitebatur et ad annum 1926 etiam legatus ad Cameram Legatorum Romaniae fuit. Tum erat sodalis Factionis Popularis generealis Alexandri Averescu. Annis 1921 et 1926/27 minister Romaniae Transsilvaniae et operum publicorum erat. Tum ad annum 1933 privatus Sargetiae vivebat. Tum novam factionem "Frontem Aratorum" (Dacoromanice Frontul Plugarilor) condidit et duxit. Postquam Romania sub dicionem Unionis Sovieticae venit, Groza a die 6 Martii 1945 ad usque 2 Iunii 1952 primus minister Romaniae fuit, tum ad diem mortis praeses Romaniae. 

 Honores 
Annis 1958 - 1990 Ștei Dr. Petru Groza nominatum est.

 Nexus externi 

 Biographia apud enciclopediaromaniei.ro

Categoria:Alumni universitatum et scholarum Berolinensium
Categoria:Alumni Universitatis Corvinianae Budapestinensis
Categoria:Alumni Universitatis Lipsiensis
Categoria:Participes primi belli mundani
Categoria:Legati Camerae Legatorum Romaniae
Categoria:Praesides Romaniae
Categoria:Primi ministri Romaniae
Categoria:Causidici